पर भड़के लोगों पर भड़के लोगों

पटना. चलती ट्रेन में पति को सोता छोड़ प्रेमी के साथ गायब होने वाली पत्नी स्मिता पटना लौट आई है। गुरुवार को रेल एसपी से मिलकर स्मिता ने कहा कि वह पति नहीं अपने प्रेमी के साथ रहना चाहती है। उसने रेल एसपी जितेंद्र मिश्र से कहा कि मैं अपने प्रेमी के साथ रह रही हूं और बहुत खुश हूं। उसने न मेरे साथ किसी प्रकार की बदतमीजी नहीं की और न ही मेरा किडनैप किया था। और पति ने दी शुभकामनाएं...

स्मिता ने बताया कि वह अपने पति के साथ खुश नहीं थी, जिसके चलते उसे छोड़ दिया। अब मैं पटना में ही अपने ब्वॉयफ्रेंड के साथ रहना चाहती हूं। मैं पति के साथ सिलीगुड़ी जाने के दौरान सामान के साथ बेगूसराय में ट्रेन से उतर गई थी। यहां से अपने प्रेमी संग पहले उत्तर प्रदेश और फिर जम्मू कश्मीर गई। वहां कुछ दिन रहने के बाद कोलकाता होते हुए पटना आई हूं।

स्मिता और तथागत के बीच नहीं थे पति-पत्नी जैसे संबंध स्मिता और तथागत की शादी के तीन साल से ज्यादा समय बीत गए, लेकिन दोनों के बीच पति-पत्नी की तरह कोई संबंध नहीं बने। स्मिता तथागत के पास इलाहाबाद जाने से इंकार करती थी। पहले पढ़ाई का बहाना बनाकर और बाद में परिवार और स्वास्थ जैसे अन्य बहाने बनाकर वह पति के साथ नहीं गई। तथागत जब कभी पटना आता तो स्मिता बहाना कर मायके चली जाती थी। रिश्ते की इस कड़वाहट को ठीक करने के लिए तथागत स्मिता को 30 मई को दार्जिलिंग ले जा रहा था। जहां बीच रास्ते में स्मिता मृत्यंजय के साथ फरार हो गई। स्मिता के कहने पर इंजीनियर बना था मृत्यंजय

मृत्यंजय मेडिकल करना चाहता था, लेकिन स्मिता चाहती थी कि वह इंजीनियरिंग करे। अपने प्यार के लिए मृत्युंजय ने मेडिकल छोड़कर इंजीनियरिंग की पढ़ाई की। वह फिलहाल हल्दिया में इंजीनियर है। गिड़गिराते रहे मां-बाप, कोलकाता चली गई स्मिता रेल एसपी से मिलने पहुंची स्मिता के सामने उसके माता-पिता गिड़गिराते रहे। वे रेल एसपी के सामने स्मिता को साथ चलने के लिए कहते रहे, लेकिन बयान दर्ज करवाने के बाद वह कोलकता चली गई। तथागत ने वापस लिया केस

तथागत ने पत्नी के फरार होने का मामला वापस ले लिया। उसने स्मिता को नए जीवन के लिए बधाई भी दी है। स्मिता ने भी तथागत को एक नई जिंदगी शुरू करने की सलाह दी है।

क्या है मामला

30 मई की देर रात राजेन्द्रनगर से कामाख्या जाने वाली कैपिटल एक्सप्रेस से बैंक अधिकारी की पत्नी अचानक गायब हो गई थी। पटना के कंकड़बाग निवासी तथागत (जो इलाहाबाद में बैंक मैनेजर हैं), पत्नी स्मिता के साथ ट्रेन से गर्मी की छुट्टी बिताने न्यू जलपाईगुड़ी जा रहे थे।

राजेंद्रनगर स्टेशन से ट्रेन के खुलने के बाद पति-पत्नी दोनों सो गए थे। कुछ देर बाद जब पति की नींद खुली तो पत्नी नहीं थी। उसने कटिहार रेल थाने में पत्नी के लापता होने का केस दर्ज कराया था। पुलिस बैंककर्मी की पत्नी के मोबाइल लोकेशन के आधार पर खोजबीन कर रही थी। मीडिया में खबर आने के बाद श्रुति ने पिता को फोन कर कहा था कि वह सुरक्षित है और पति के साथ नहीं रहना चाहती।